stanford-oval/wikipedia huggingface dataset:
Ron Sutter
Ura

Philadelphia Flyers varasi Sutterin vuoden 1982 NHL:n varaustilaisuudessa ensimmäisellä kierroksella varausvuorolla 4. Samassa varaustilaisuudessa Pittsburgh Penguins varasi hänen kaksoisveljen Richin varausvuorolla 10. 
Ennen NHL-uraa Ron voitti yhdessä Richin kanssa Memorial Cupin kaudella 1982–1983 Lethbridge Broncosissa. Seuraavalla kaudella Pittsburgh kauppasi Richin Philadelphiaan vain yhdeksän ottelun jälkeen. 
Rich ja Ron pelasivat Philadelphiassa kolme kautta yhdessä ja nämä kaudet olivat Ronin uran parhaat pisteiden valossa. Kaudet 1989–91 Ron toimi Philadelphian kapteenina.
Kahdeksan Philadelphian kauden jälkeen Sutter siirtyi kaudeksi 1991–1992 St. Louis Bluesiin yhdessä Murray Baronin kanssa vaihdossa Dan Quinniin ja Rod Brind'Amouriin. Myös Rich Sutter pelasi samaan aikaan St. Louisissa ja veljekset pelasivat jälleen samassa joukkueessa kahden kauden ajan. Tämän jälkeen Ronista tuli ns. "journeyman" NHL:ssä eli hän vaihtoi usein seuraansa edustaen kausina 1993–1996 Quebec Nordiquesia, New York Islandersia ja Boston Bruinsia. Sutter pelasi kaudet 1996–2000 San Jose Sharksissa ja lopetti uransa kaudella 2000–2001 Calgary Flamesin paidassa.
Nykyään Ron Sutter toimii kykyjenetsijänä Calgary Flamesille.
Sutter edusti Kanadan maajoukkuetta vuoden 1990 jääkiekon maailmanmestaruuskilpailuissa.
Tilastot

|-
Gorgopótamos

| Gorgopótamos Γοργοπόταμος |
| --- | --- |
 Gorgopótamoksen silta.
Alkulähde:  Oíti-vuori  38°47′18″N, 22°19′32″E
Laskupaikka:  Spercheiós-joki  38°51′22″N, 22°25′3″E
Maat:  Kreikka
Pituus:  15 km
Gorgopótamos (kreik. Γοργοπόταμος) on joki, joka virtaa Keski-Kreikassa Fthiotiin alueyksikön alueella. Se on Spercheiós-joen sivuhaara, ja sen pituus on noin 15 kilometriä. Gorgopótamos saa alkunsa Oíti-vuorelta, virtaa joesta nimensä saaneen Gorgopótamoksen kylän ohi ja laskee Spercheiókseen lähellä Kómman kylää. Spercheiós virtaa edelleen Egeanmereen kuuluvaan Maliakóslahteen.
Gorgopótamoksen silta.
Joen ylittää suuri Gorgopótamoksen silta. Toisen maailmansodan aikana 25. marraskuuta 1942 sen luona käytiin Gorgopótamoksen taistelu. Lamían kunnan osa Gorgopótamoksen kunnallisyksikkö, entinen itsenäinen kunta, on saanut nimensä joesta.
Aiheesta muualla

Kuvia tai muita tiedostoja aiheesta Gorgopótamos Wikimedia Commonsissa
SMILES

Kuinka SMILES muodostuu. Esimerkkinä siprofloksasiini
Simplified Molecular Input Line Entry Specification (lyhyemmin SMILES) on tiedostomuoto ja tiedonkuvauskäytäntö, jonka avulla voidaan kuvata kemiallisten molekyylien rakennetta ASCII-merkkijonolla. Alkuperäisen SMILES-kuvauskäytännön kehittivät Arthur Weininger ja David Weininger 1980-luvun lopulla.
SMILES on kehitetty Yhdysvaltain ympäristönsuojeluviraston tuella.
Aiheesta muualla

http://www.daylight.com/meetings/summerschool98/course/dave/smiles-intro.html
http://opensmiles.org
Grand Tour

Brittiläisiä taiteenystäviä Roomassa. James Russell, n. 1750.
Kuvagalleria antiikin Roomasta. Giovanni Paolo Pannini, 1757.
Näkymä Firenzestä. Giuseppe Zocchin maalaus.
Grand Tour (ranskaa [gʀɑ̃ˈtuːʀ] ja englantia, suom. suuri matka, myös sivistysmatka) tarkoittaa matkaa, joka renessanssin ajasta lähtien oli lähes pakollinen Euroopan aateliston ja myöhemmin myös ylemmän porvariston pojille. Matkakohteena oli yleensä Keski-Eurooppa, Italia, Espanja ja myös Pyhä maa. Erityisesti Englannissa Grand Tour vaikutti kirjallisuuteen 1800-luvulla.
Tavoitteet

Grand Tour oli alun perin koulutuksen viimeinen osa, joka antoi aateliston pojille sivistyksen ”viimeisen silauksen”. Aateliset kävivät erityisesti Euroopan tärkeissä kulttuurikaupungeissa ja tutustuivat siellä antiikin, keskiajan ja renessanssin monumentteihin. He matkustivat maalauksellisissa maisemissa mutta tutustuivat myös Euroopan hoveihin. Tavoitteena oli tutustua eri kulttuureihin ja tapoihin, kerätä uusia vaikutelmia ja solmia tulevan elämän kannalta hyödyllisiä yhteyksiä. Lisäksi matkan tarkoitus oli syventää kielitaitoa sekä hioa käytöstapoja. Grand Tourilla käyneistä tuli usein kosmopoliitteja, joilla oli asemaa ja arvovaltaa. Matkalla otettiin usein oppitunteja Ranskan tai Italian miekkailumestareilta. Ääneen lausumattomana tavoitteena oli monesti saada lisää eroottista kokemusta. Joskus hovivierailun toivottiin johtavan avioliittoon.
Vanhempien matkustajien motiivi oli usein koulutuksen syventäminen  ja näköalojen laajentaminen. Joskus toiveena oli, että Etelä-Euroopan miedompi ilmasto parantaisi tai lievittäisi sairauksia, esimerkkinä vuonna 1820 Italiaan matkannut runoilija John Keats. Toisilla puolestaan matkan tarkoituksena oli tietty tutkimusprojekti. Kasvitieteilijä John Ray pyrki matkallaan 1630-luvulla luomaan kattavan luettelon ulkomaisista kasveista. Taidemaalari Jonathan Richardsonin kunnianhimoisena hankkeena 1700-luvun alussa oli luoda ”täydellinen luettelo kaikista veistoksista ja maalauksista Hollannissa ja Italiassa”. Grand Tour tarjosi myös mahdollisuuden taidehankintoihin, esimerkkinä Thomas Howard, Arundelin 21. herttua.
Vaikka suurin osa Grand Tourin matkustajista olikin miehiä, joukossa oli myös joitakin naisia kuten Mariana Starke (1762–1838) tai Lady Morgan Sydney Owenson (1776–1859).
Aiheesta muualla

Kuvia tai muita tiedostoja aiheesta Grand Tour Wikimedia Commonsissa
What was the Grand Tour? (Gettyn kokoelmien Italy on the Grand Tour -näyttelyt 12/2001-5/2002) (englanniksi) (getty.edu)
Greg Cipes

| Greg Cipes |
| --- | --- |
 Cipes vuonna 2023.
Henkilötiedot
Koko nimi:  Gregory M. Cipes
Syntynyt: 4. tammikuuta 1980 (ikä 44) Coral Springs, Florida, Yhdysvallat
Näyttelijä
Aktiivisena:  1998–
Merkittävät roolit:  Petopoika (Teen Titans) Chiro (Super Robot Monkey Team Hyperforce Go!) Kevin Levin (Ben 10: Alien Force) Michelangelo (Teini-ikäiset mutanttininjakilpikonnat)
Aiheesta muualla
Viralliset kotisivut
IMDb 
Gregory M. ”Greg” Cipes (s. 4. tammikuuta 1980 Coral Springs, Florida, Yhdysvallat) on yhdysvaltalainen näyttelijä, ääninäyttelijä, laulaja, lauluntekijä ja lainelautailija. Hänet tunnetaan parhaiten ääniroolistaan ”Petopoikana” animaatiosarjassa Teen Titans.
Biografia

Etelä-Floridassa syntynyt Cipes kiinnostui näyttelemisestä lapsena isovanhempiensa kautta, jotka olivat myös näyttelijöitä. Cipes esiintyi lapsena usein mainoksissa ja musikaalinäytelmissä, minkä myötä hän ryhtyi näyttelemään ammatikseen.
Cipes on myös lainelautailija ja on kilpaillut kansainvälisissä kilpailuissa junioritasolla.
Biografia > Näyttelijänä

Cipes esiintyi aluksi vierailevissa rooleissa televisiosarjoissa, kuten MDs, Deadwood ja Gilmoren tytöt. Hän esiintyi muutaman jakson verran komediasarjassa One on One. Teen Titans -sarjan jälkeen Cipes palasi esiintymään televisiosarjoihin, kuten House ja Ilman johtolankaa. Vuonna 2008 hän oli mukana satiirisessa komediaelokuvassa The Onion Movie. Hänellä oli myös pieni rooli vuoden 2009 Fast & Furious -elokuvassa. Elokuvaroolien jälkeen Cipes vieraili televisiosarjoissa True Blood, Bones ja General Hospital.
Biografia > Ääninäyttelijänä

Vuonna 2003 Cipes sai ensimmäisen ääniroolinsa animaatiosarjasta Teen Titans, jossa hän oli ”Petopojan” äänenä. Cipes kertoi hahmon myös kuvaavan itseään hyvin paljon, sillä he molemmat ovat muun muassa vegaaneja ja eläinrakkaita. Cipes oli hahmonsa roolissa aina vuoteen 2006 asti, jona aikana hän teki kaksi dubbausroolia Astro Boy- ja W.I.T.C.H.-animaatioihin.
Muita äänirooleja hänellä oli piirrossarjoissa Justice League, All Grown Up, Spies-tytöt, Leijonan elämää ja Super Robot Monkey Team Hyperforce Go!. Teen Titans -sarjan päätyttyä vuonna 2006 Cipes teki vielä muutamia äänirooleja animaatioelokuviin Aivan villit ja Teen Titans: Trouble in Tokyo. Vuonna 2008 hänellä oli Yuri Lowenthalin, Ashley Johnsonin ja Dee Bradley Bakerin kanssa pääroolissa Ben 10: Alien Forcessa, joka on spin-off-sarja Ben 10:lle.
Cipes jatkoi roolissaan myös vuosina 2010–2012 Ben 10: Ultimate Alienissa. Sarjan jälkeen hänellä oli vuonna 2012 vierailevarooli Ultimate Spider-Manissa Rautanyrkin roolissa. Sittemmin Cipes valittiin vuoden 2012 Teini-ikäiset mutanttininjakilpikonnat sarjassa Michelangelon rooliin.
Biografia > Muusikkona

Näyttelemisen lisäksi Cipes on laulanut 11-vuotiaasta asti eri näytelmissä, mutta vasta vuosina 2006–2007 hän ryhtyi tuottamaan ensilevyään, jossa soitetaan sekaisin elektronista, reggae-, rap- ja popmusiikkia.
Aiheesta muualla

Greg Cipesin viralliset sivut (englanniksi)
Cipes and the People (englanniksi)
Greg Cipes Voice Chasers -sivustolla (Arkistoitu – Internet Archive) (englanniksi)
Greg Cipes Internet Movie Databasessa. (englanniksi)
Gorgān

| Gorgān (گرگان, Gorgān) |
| --- | --- |
 Gorgān
 Koordinaatit: 36.837°N, 54.437°E 
Valtio:  Iran
Maakunta:  Golestan
Väkiluku (2011):  329 536
Aikavyöhyke:  UTC+3:30
 
 www.gorgan.ir 
Infobox OKVirheellinen NIMI-arvo: 
Gorgān (pers. ‏گرگان‎) on Kaspianmeren kaakkoisnurkan lähellä sijaitseva Golestanin maakunnan pääkaupunki. Se sijaitsee pienen Qarehjoen sivuhaaran varrella noin 37 kilometriä Kaspianmerestä.
Kaupunki nimettiin Gorgāniksi 1930-luvulla tapahtuneen tuhoisan maanjäristyksen jälkeen. Gorgānin nimi Varkâna tarkoitti muinaispersiassa "susien maata".selvennä Muinaiskreikassa alue oli Hyrkania. Gorgānista pohjoiseen sijaitsee Gorgānin tasanko, Dasht-e-Gorgan.
Kaupungin väkiluku on kasvanut seuraavasti 162 468 (1996), 188 710 (2001), 274 438 (2006) ja 329 536 (2011).
Kaupungin lounaisosaa.
Kaupungin rautatieasemalla.
Aiheesta muualla

Kuvia tai muita tiedostoja aiheesta Gorgān Wikimedia Commonsissa
Gorgān, Iran (englanniksi) (britannica.com)
Sabir

Sabir.
Sabir (oikealta nimeltään Ələkbər Zeynalabdin oğlu Tahirzadə, 31. toukokuuta 1862 Şamaxı – 25. heinäkuuta 1911 Şamaxı) oli azerbaidžanilainen runoilija.
Ələkbər Tahirzadə syntyi pikkukauppiaan perheeseen. Hän kävi koraanikoulun ja opiskeli sen jälkeen runoilija Seyid Əzim Şirvanin perustamassa ”uusimetodisessa” koulussa, jossa luettiin myös yleissivistäviä aineita, azeria ja venäjää. Şirvanin johdolla Tahirzadə alkoi kirjoittaa runoja, mutta joutui pian jättämään koulun, työskentelemään isänsä kaupassa ja elättämään perhettään.
Vuodesta 1903 lähtien runoilija julkaisi teoksiaan useilla eri salanimillä, joista tunnetuimmaksi tuli Sabir (”kärsivällinen”). Vuoden 1905 vallankumoustapahtumat herättivät hänessä kiinnostuksen yhteiskunnallisiin aiheisiin. Vuonna 1906 Sabirista tuli yksi pilalehti Molla Nəsrəddinin vakituisista avustajista. Satiirisissa runoissaan hän arvosteli yhteiskunnallista taantumusta ja kulttuurista takapajuisuutta sekä kommentoi ajankohtaisia tapahtumia. Yhdessä Cəlil Məmmədquluzadən kanssa Sabiria pidetään azerbaidžanilaisen satiirisen koulukunnan perustajana.
Aiheesta muualla

Wikimedia Commonsissa on kuvia tai muita tiedostoja aiheesta .
Kratkaja literaturnaja entsiklopedija (venäjäksi)
Sabirabad

| Sabirabad |
| --- | --- |

 Sabirabad
 Koordinaatit: 40°0′46″N, 48°28′44″E 
Valtio:   Azerbaidžan
Piiri:  Sabirabad
Kaupungiksi:  1959
Väkiluku (2018):  30 612
 
 sabirabad-ih.gov.az 
Infobox OKVirheellinen NIMI-arvo: 
Sabirabad (ven. Сабирабад) on kaupunki Azerbaidžanissa. Se sijaitsee Araks- ja Kurajoen yhtymäkohdassa 170 kilometriä Bakusta lounaaseen. Kaupunki on Sabirabadin piirin keskus. Asukkaita on 30 600 henkeä (vuonna 2010).
Paikkakunta on saanut alkunsa ukrainalaisten siirtolaisten vuonna 1887 perustamasta Petropavlovkan kylästä. Vuonna 1930 siitä tuli piirikeskus ja vuonna 1931 se sai runoilija Sabirin mukaan nimen Sabirabad. Vuonna 1935 Sabirabadista tuli kaupunkimainen taajama ja vuonna 1959 kaupunki. Se on maatalousalueen keskus, jossa on lähinnä elintarvike- ja jalostusteollisuutta.
Aiheesta muualla

Kuvia tai muita tiedostoja aiheesta Sabirabad Wikimedia Commonsissa
Grigori Mjasojedov

Ilja Repinin maalaama muotokuva Grigori Mjasojedovista, 1886.
Grigori Grigorjevitš Mjasojedov (ven. Григо́рий Григо́рьевич Мясое́дов; 19. huhtikuuta (J: 7. huhtikuuta) 1834 Pankovo, Orjolin kuvernementti – 30. joulukuuta (J: 17. joulukuuta) 1911 Pultava, Pultavan kuvernementti) oli venäläinen taidemaalari ja kaivertaja. Hän oli yksi Vaeltajien johtohahmoista.
Mjasojedov syntyi Pankovon kylässä Orjolin kuvernementissä. Hänen isänsä oli maalaisaatelinen. Mjasojedov opiskeli Keisarillisessa taideakatemiassa vuosina 1853–1863. Hän kävi Ranskassa, Saksassa, Espanjassa ja Italiassa, mutta asui kuitenkin Pietarissa. Viimeiset vuotensa Mjasojedov vietti kartanossaan Pultavassa.
Teoksia

Semstvon ateria, 1872
Niittäjät, 1887
Vastanaineet maanomistajan talossa, 1861
Laituri Jaltassa, 1890
Wikimedia Commonsissa on kuvia tai muita tiedostoja aiheesta .
Ruins (Corpsetin albumi)

| Ruins Corpset |
| --- | --- | --- |

Studioalbumin tiedot
 Studio : Cosmic Studios
 Julkaistu: 27. huhtikuuta 2011
 Tuottaja(t): Janne Tauriainen & Corpset
 Tyylilaji: death metal
 Kesto: 35.23
 Levy-yhtiö: Violent Journey Records
Corpsetin muut julkaisut
| Ruins (demo) 2010 | Ruins 2011 | No Rest 2013 |
Ruins on suomalaisen death metal -yhtyeen Corpsetin esikoisalbumi. Se julkaistiin vuonna 2011 levymerkillä Violent Journey Records.
Kappaleet

Kaikki kappaleet säveltänyt ja sanoittanut Corpset.
The Light Divine – 3.49
Castrate – 2.45
Blair – 3.57
Moment of Clarity – 3.42
Into The Light – 4.38
Give & Go – 2.19
World Hate Center – 4.18
Behind the Sauna – 3.51
V.P.O. – 3.42
Ceasar's Palace – 2.22
Kokoonpano

Antti Murtonen – laulu
Jami Heikkala – kitara
Jari Kelloniemi – kitara
Petri Palonkoski – bassokitara
Timo Hanhijoki – rummut
Janne Tauriainen – tuottaja, äänittäjä, miksaaja, masteroija, syntetisaattori, feedback
Mikko Mattila – äänittäjä
Juha Vuorma – grafiikka
Toni Tieaho – valokuva
Arvostelut

Desibeli.net:
Kaaoszine:
Aiheesta muualla

Ruins (Corpsetin albumi) Discogsissa. (englanniksi)
Albumi Ruins (Corpsetin albumi) Encyclopaedia Metallum -sivustolla (englanniksi)
Grigori Margulis

Grigori Margulis
Grigori Aleksandrovitš Margulis (ven. Григорий Александрович Маргулис, s. 24. helmikuuta 1946) on venäläinen matemaatikko. Hänet palkittiin Fieldsin mitalilla vuonna 1978 ja  matematiikan Wolfin palkinnolla  vuonna 2005.
Margulis sai Fieldsin mitalin  Lien ryhmien teoriaan liittyvistä tutkimuksistaan vuoden 1978 kansainvälisessä matematiikan kongressissa Helsingissä, mutta Neuvostoliiton hallitus ei päästänyt häntä vastaanottamaan sitä. Vuonna 1990 Margulis muutti Yhdysvaltoihin.
Aiheesta muualla

Kuvia tai muita tiedostoja aiheesta Grigori Margulis Wikimedia Commonsissa
1936: Ahlfors • Douglas | 1950: Schwartz • Selberg | 1954: Kodaira • Serre | 1958: Roth • Thom | 1962: Hörmander • Milnor | 1966: Atiyah • Cohen • Grothendieck • Smale | 1970: Baker • Hironaka • Novikov • Thompson | 1974: Bombieri • Mumford | 1978: Deligne • Fefferman • Margulis • Quillen | 1982: Connes • Thurston • Yau | 1986: Donaldson • Faltings • Freedman | 1990: Drinfeld • Jones • Mori • Witten | 1994: Zelmanov • Lions • Bourgain • Yoccoz | 1998: Borcherds • Gowers • Kontsevitš • McMullen | 2002: Lafforgue • Vojevodski | 2006: Okounkov • Perelman • Tao • Werner | 2010: Lindenstrauss • Châu • Smirnov • Villani | 2014: Avila • Bhargava • Hairer •  Mirzakhani | 2018: Birkar • Figalli • Scholze • Venkatesh | 2022: Duminil-Copin • Huh • Maynard • Vjazovska
Russell Banks

Russell Banks
Russell Banks (28. toukokuuta 1940 Newton, Massachusetts – 7. tammikuuta 2023 Saratoga Springs, New York) oli yhdysvaltalainen kirjailija. Hän julkaisi kansainvälisesti arvostettuja romaaneja, novelleja ja runoja; vuoden 1997 elokuva Verijäljet pohjautuu hänen teokseensa.
Banksin läpimurtoteos oli vuonna 1985 julkaistu Contintental Drift. Se kertoo korjausmies Bob Dubois’ta, joka lähtee pois kotoaan ja menee mukaan rikkaan veljensä yritykseen. Dubois havaitsee kuitenkin pian tämän jälkeen, että myös hänen veljensä elämä on yhtä tyhjää kuin hänen oma elämänsäkin. Banks oli romaanista ehdolla Pulitzerin kaunokirjallisuuspalkintoon. Toinen ehdokkuus tuli vuoden 1998 romaanista Cloudsplitter. Se on 750-sivuinen teos John Brownista ja tämän epätodennäköisesta yrityksestä hävittää orjuutta.
Russell Banks oli vuodesta 1998 Yhdysvaltain taide- ja kirjallisuusakatemian jäsen.
Tuotantoa > Romaaneja

Family Life (1975)
Hamilton Stark (1978)
The Book of Jamaica (1980)
The Relation of My Imprisonment (1983)
Continental Drift (1985)
Affliction (1989)
The Sweet Hereafter (1991)
Rule of the Bone (1995)
Cloudspitter (1998)
The Darling (2004)
Tuotantoa > Novelliteoksia

Searching for Survivors (1975)
The New World (1978)
Trailerpark (1981)
Success Stories (1986)
The Angel on the Roof (2000)
Tuotantoa > Runoutta

Snow (1974)
Tuotantoa > Muuta

Invisible Stranger (1998)
Ronny Holf

| Ronny Holf> Henkilötiedot |
| --- | --- |
Kansalaisuus:   Norja
Kyokushin-ottelija
Painoluokka:  Kevytsarja
| Mitalit> Maa:   Norja.Miesten kyokushin.EM-kilpailut  | Mitalit> Maa:   Norja.Miesten kyokushin.EM-kilpailut  | Mitalit> Maa:   Norja.Miesten kyokushin.EM-kilpailut  | Maa:   Norja> Miesten kyokushin. |
| --- | --- | --- | --- |
|  Pronssia | Porto 2000 | -70 kg |  |
Ronny Holf on norjalainen karateka. Hän saavutti Kyokushinissa parhaimmillaan EM-pronssia.
Grigori Levenfiš

Levenfiš (vasemmalla) ja Mihail Botvinnik.
Grigori Jakovlevitš Levenfiš (ven. Григорий Яковлевич Левенфиш; 19. maaliskuuta (J: 7. maaliskuuta) 1889 Piotrków – 9. helmikuuta 1961 Moskova) oli johtava venäjänjuutalainen shakinpelaaja 1920- ja 1930-luvuilla. Hän oli kahdesti Neuvostoliiton mestari (1934 ja 1937). Levenfiš oli myös shakkikirjailija.
Aiheesta muualla

Grigori Levenfiš Chessmetricsissä
Grigori Levenfiš ChessGames.com-sivustolla (englanniksi)
Halkettin vene

Halkettin vene
Halkettin vene on luutnantti Peter Halkettin 1840-luvulla kehittämä kevyt kumivene. Halkett oli pitkään ollut kiinnostunut Kanadan arktisilla vesillä  liikkumisesta. Halkett kehitteli venettä, joka olisi riittävän kevyt, että sitä voitaisiin kantaa vaikeakulkuisessa maastossa, mutta kuitenkin riittävän kestävä, että sitä voitaisiin käyttää äärimmäisissä sääolosuhteissa.
Halkettin ensimmäinen suunnitelma oli kumipäällysteisestä kankaasta valmistettu kokoon taittuva ja ilmatäytteinen vene. Tyhjänä veneen runkoa voitiin käyttää viittana, airoja kävelykeppeinä ja purjetta sateenvarjona. Tämän jälkeen Halkett suunnitteli kahden hengen kuljettamiseen sopivan reppuun mahtuvan veneen.
Kanadalaiset tutkimusmatkailijat kehuivat Halkettin veneitä, mutta veneillä kuitenkin oli vain vähän kysyntää. Halkett ei onnistunut suostuttelemaan Kuninkaallista laivastoa ottamaan venemallia käyttöön. Yritykset markkinoida veneitä kalastus- ja sorsastuskäyttöön epäonnistuivat. Vain kahden Halkettin veneen tiedetään säilyneen. Toista veneistä säilytetään Manitoban museossa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Halkett boat
Getxo

| Getxo |
| --- | --- |

 vaakuna
 Getxo
 Koordinaatit: 43°20′39″N, 3°0′23″W 
Valtio:   Espanja
Itsehallintoalue:   Baskimaa
Maakunta:   Bizkaia
Comarca:  Bilbo Handia
Pinta-ala:  
 – Kokonaispinta-ala:  11,89 km²
Väkiluku (2017):  78 406
 – Väestötiheys:  6594 as./km²
 
 www.getxo.eus 
Infobox OKVirheellinen NIMI-arvo: 
Getxo (esp. Guecho) on kunta Baskimaassa Espanjassa. Getxon väkiluku oli vuoden 2017 väestönlaskennassa 78 406.
Getxo sijaitsee Bilboko itsasadarra -nimisen jokisuualueen varrella.  Getxon kunnan ja Portugaleten kaupungin yhdistää Unescon maailmanperintöluetteloon otettu Vizcayan silta (bask. Vizcaya Zubia, esp. puente de Vizcaya), joka otettiin käyttöön vuonna 1893.
Galleria

Kunnantalo
Näkymä Getxoon
Bilboko itsasadarra -estuaari (esp. Ría de Bilbao)
Vizcaya Zubia (esp. puente de Vizcaya tai puente Colgante)
Areeta (esp. Las Arenas) on naapurusto Getxossa.
Aiheesta muualla

Kuvia tai muita tiedostoja aiheesta Getxo Wikimedia Commonsissa
Grand Theft Auto IV: The Lost and Damned

| Grand Theft Auto IV: The Lost and Damned |
| --- | --- |

Kehittäjä:  Rockstar North   Rockstar Toronto (Windows)
Julkaisija:  Rockstar Games
Jakelija:  Take-Two Interactive
Pelisarja:  Grand Theft Auto
Pelimoottori:  RAGE Euphoria
Julkaistu:  Xbox 360 17. helmikuuta 2009 Windows, PlayStation 3 NA 13. huhtikuuta 2010EU 6. huhtikuuta 2010
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  BBFC: 18   ESRB: M  Virheellinen ESRB-arvo   OFLC: MA15+   PEGI: 18
Alusta:  Microsoft Windows, PlayStation 3, Xbox 360
Jakelumuoto:  DVD, Blu-ray
Lisää peliartikkeleitaVideopelien teemasivulla
Infobox OK  : 
Grand Theft Auto IV: Lost & Damned on Rockstar Northin kehittämä ja Rockstar Gamesin julkaisema ensimmäinen kahdesta lisäosasta toimintaseikkailupeliin Grand Theft Auto IV. Peli julkaistiin vuonna 2009 Xbox 360:lle ja vuonna 2010 Microsoft Windowsille ja PlayStation 3:lle.
Peli julkaistiin myös Grand Theft Auto: Episodes From Liberty City -levyllä, jossa on myös toinen lisäosa Grand Theft Auto: The Ballad of Gay Tony. Episodes from Liberty City ei vaadi toimiakseen alkuperäistä Grand Theft Auto IV:tä.
Lisäosassa peliin tulee lisää autoja, monia uusia aseita (esimerkiksi katkaistu haulikko, sarjatuliaseita ja räjähteitä) ja moottoripyöriä. Moottoripyörällä ajaminen on vakaampaa ja pystyssä pysymistä on parannettu. Moottoripyörän selässä on mahdollista ampua katkaistulla haulikolla tai lyödä baseball-mailalla moottoripyöräkilpailujen yhteydessä.
Tarina > Hahmot

Jonathan ”Johnny the Jew” Klebitz on Lostin varapuheenjohtaja ja siten korkea-arvoisin jäsen varsinaisen johtajan Billyn Grayn ollessa huumevieroituksessa. Tänä aikana Johnny keskittyi rahan ansaitsemiseen ja kerhon liiketoimien kehittämiseen, sekä lopetti "kakaramaisina" pitämänsä jengisodat AoD:n kanssa. Kun Billy palaa kerhon johtajaksi ja alkaa taas hoitaa asioita omalla tavallaan, kaikki Johnnyn uurastus näyttää valuvan kerralla hukkaan.
William ”Billy” Gray on The Lostin Alderneyn jaoston puheenjohtaja. Hän on kovaääninen ja äkkipikainen mies, jonka elämänfilosofiana on ”viinaa, laulua, naisia sekä pyöriä, vapaassa järjestyksessä ja mieluiten yhtä aikaa”. Hän turvautuu ongelmatilanteissa lähes poikkeuksetta väkivaltaan ja on jatkuvasti alkoholin ja/tai huumeiden vaikutuksen alaisena.
James ”The Fitz” Fitzgerald on Johnnyn paras ystävä ja The Lostin ”talouspäällikkö”, joka jakaa Johnnyn kanssa tavoitteen hankkia mahdollisimman suuren summan rahaa ennen kuin virkavalta ennemmin tai myöhemmin tekee kerhon puuhista lopun. Hän on Lostin ainoa perheellinen jäsen, eikä muiden tapaan asu klubin tiloissa.
Ashley Butler on Johnnyn huumeriippuvainen ex-tyttöystävä, joka on joutumassa pahaan syöksykierteeseen huumevelkojensa takia. Hän soittelee Johnnylle useaan otteeseen, ja vakuuttaa yhä rakastavansa tätä. Ashleyn takia Johnny muun muassa sotkeutuu mukaan niin mafian kuin venäläisgangstereidenkin toimintaan.
Brian Jeremy on klubin sihteeri, ja erittäin uskollinen Billylle. Hänen mielestään Johnnyn tapa johtaa Lostia johtaa ongelmiin, mutta kukaan ei ota häntä vakavasti. Syy on todennäköisesti Brianin liiallisessa tukeutumisessa Billyyn ja tämän mielipiteisiin.
Thomas Stubbs III on Alderneyn osavaltion kongressiedustaja. Hän pyytää Johnnyn apua arkaluonteisissa ongelmissaan, jotka voisivat paljastuessaan uhata hänen uraansa. Myöhemmin Stubbs käyttää asemaansa hidastaakseen poliisin The Lostia koskevia rikostutkimuksia.
Angus Martin on The Lostin pyörätuolissa istuva jäsen. Hänen jalkansa halvaantuivat hänen jouduttuaan Billyn aiheuttamaan pyöräkolariin. Angus on kyyninen ja katkera vammansa vuoksi mutta tukee kuitenkin Johnnya, ja antaa tälle moottoripyörien varastamiseen liittyviä sivutehtäviä.